Document ID: 31978R0776

Komisjoni määrus (EMÜ) nr 776/78,
18. aprill 1978,
madalaima toetusmäära kohaldamise kohta piimatoodete ekspordile ning teatavate määruste kehtetuks tunnistamise ja muutmise kohta
EUROOPA ÜHENDUSTE KOMISJON,
võttes arvesse Euroopa Majandusühenduse asutamislepingut,
võttes arvesse nõukogu 27. juuni 1968. aasta määrust (EMÜ) nr 804/68 piima- ja piimatooteturu ühise korralduse kohta [1] (viimati muudetud määrusega (EMÜ) nr 2560/77 [2]), eriti selle artikli 17 lõiget 4,
võttes arvesse nõukogu 28. juuni 1968. aasta määrust (EMÜ) nr 876/68, milles sätestatakse piimale ja piimatoodetele eksporditoetuste andmise üldised reeglid ning selliste toetuste suuruse kinnitamise kriteeriumid [3] (viimati muudetud määrusega (EMÜ) nr 2429/72 [4]), eriti selle artikli 6 lõiget 2,
ning arvestades, et:
selguse huvides tuleks tunnistada kehtetuks ja asendada üheainsa tekstiga järgmised mitu korda muutmist vajavad määrused:
- komisjoni 15. oktoobri 1968. aasta määrus (EMÜ) nr 1611/68, millega nähakse ette erisätted teatavate juustude kolmandatesse riikidesse suunatud ekspordi suhtes kohaldatava toetuse alammäära kohta, [5] muudetud määrusega (EMÜ) nr 2786/73, [6]
- komisjoni 4. augusti 1970. aasta määrus (EMÜ) nr 1578/70, millega nähakse ette sätted juustude kolmandatesse riikidesse suunatud ekspordi suhtes kohaldatava toetuse alammäära kohta, [7]
- komisjoni 8. märtsi 1976. aasta määrus (EMÜ) nr 518/76, mis käsitleb madalaima toetusmäära kohaldamist piimatoodete ekspordi suhtes ning määruse (EMÜ) nr 2188/74 [8] kehtetuks tunnistamist;
teatava juustu Šveitsi eksportimise eritingimusi kehtestava komisjoni 29. augusti 1968. aasta määruse (EMÜ) nr 1324/68 [9] (viimati muudetud määrusega (EMÜ) nr 2786/73 [10]) lisa tuleks muuta võtmaks arvesse tõika, et tulevikus kuuluvad juustud Tilsit ja Butterkäse ühise tollitariifistiku rubriiki 04.04 E I b 5, kui neid eksporditakse kolmandatesse riikidesse;
kui eksporditoetuse määr erineb sõltuvalt sihtkohast, nähakse põllumajandustoodete suhtes üksikasjalikke eksporditoetuse kohaldamise eeskirju sätestava komisjoni 17. jaanuari 1975. aasta määruse (EMÜ) nr 192/75 [11] (viimati muudetud määrusega (EMÜ) nr 1469/77 [12]) artikli 11 lõikes 2 ette, et ekspordiga seotud tolliformaalsuste täitmise päeval kohaldatava eksporditoetuse alammäära põhjal arvutatud eksporditoetuse osa tuleb viivitamata välja maksta, kui on esitatud tõendid, et toode on ühenduse geograafiliselt territooriumilt välja viidud;
ühisesse hinnasüsteemi kuuluvate, töötlemata kujul või teatavate asutamislepingu II lisas nimetamata kaupade vormis eksporditavatele toodetele eksporditoetuste andmise täiendavaid üldeeskirju sätestava nõukogu 4. märtsi 1969. aasta määruse (EMÜ) nr 441/69 [13] (viimati muudetud määrusega (EMÜ) nr 269/78 [14]) artikli 2 lõike 4 teises lõigus ja artikli 3 lõikes 1 nähakse ette, et alammäärade põhjal arvutatud eksporditoetuse osa makstakse välja kohe, kui toode on allutatud nimetatud määrusega kehtestatud erikorrale;
mitmete kolmandate riikidega kehtestatud erikorra alusel võib teatavate piimatoodete nendesse riikidesse suunatud ekspordi suhtes kohaldatav toetusmäär olla mõnikord märgatavalt madalam tavaliselt kohaldatavast toetustasemest; võib juhtuda ka nii, et mingit toetust ei määrata;
Šveitsi käsitlev erikord on kehtestatud nii määrusega (EMÜ) nr 1324/68 teatavate juustude osas kui ka komisjoni 31. juuli 1973. aasta määrusega (EMÜ) nr 2074/73, millega kehtestatakse sulatatud juustu Šveitsi eksportimist käsitlevad eritingimused [15]; Austriat käsitlev erikord rubriigi 04.04 osas sätestati komisjoni 18. jaanuari 1978. aasta määruses (EMÜ) nr 102/78, millega nähakse ette teatavate juustude Austriasse eksportimist käsitlevad eritingimused [16]; Hispaaniasse (piirkond D) eksporditavate juustude suhtes kohaldatakse erilist toetusmäära vastavalt komisjoni 4. augusti 1970. aasta määrusele (EMÜ) nr 1579/70, millega nähakse ette teatavate juustude Hispaaniasse eksportimise eritingimused [17] (viimati muudetud määrusega (EMÜ) nr 1300/76 [18]);
Šveitsi, Austriasse ja Hispaaniasse suunatud ekspordi erikorrad tagavad, et tooteid, mis on saanud toetust muude sihtkohtade jaoks, ei saa kõnealusesse kolme riiki eksportida; sellest tulenevalt tuleks kõnealuseid erikordi arvesse võtta määruse (EMÜ) nr 192/75 eespool nimetatud sätete kohaldamisel, et eksportijad ei peaks kauplemisel muude kolmandate riikidega kandma tarbetuid rahalisi kulusid, ja sätestada, et eksporditoetuse alammäära määramisel ei tuleks arvesse võtta toetuse erimäärasid, mis on kinnitatud kõnealuste konkreetsete sihtkohtade jaoks madalamal tasemel kui muude kolmandate riikide suhtes kohaldatav toetuse alammäär; käesolev erand on ette nähtud, välja arvatud Austria puhul, määrustega (EMÜ) nr 1611/68 ja (EMÜ) nr 1578/70;
toetuse alammäär võib tuleneda ka sellest, et toetust ei määrata;
Ameerika Ühendriikidesse (piirkond E) suunatava ekspordi osas on olemas juhtumid, kus teatavatele piimatoodetele ei ole toetust määratud; erand tuleks sätestada toetuse alammäära määramise kohta ka juhtudel, kui Ameerika Ühendriikides sisseseatud meetmete abil tagatakse, et tooteid, millele on määratud toetus muude sihtkohtade jaoks, ei tohi importida piirkonda E; kogemused on näidanud, et kõnealune erand võib kehtida käesoleva määruse II lisas loetletud toodete kohta mitte üksnes määruse (EMÜ) nr 192/76 artikli 11 lõike 2 kohaldamisel, vaid samuti määruse (EMÜ) nr 441/69 artikli 2 lõike 4 ja artikli 3 lõike 1 kohaldamisel; kõnealused erandid tuleks tühistada toodete kohta, mille puhul eespool nimetatud tingimusi enam ei täideta; selline säte on ette nähtud määrusega (EMÜ) nr 518/76;
sihtkoha piirkonnad D ja E, mis vastavad Hispaaniale ja Ameerika Ühendriikidele, on määratletud piima- ja piimatoodete eksporditoetuste taotlemise üksikasjalikke eeskirju käsitleva 27. juuli 1968. aasta komisjoni määruse (EMÜ) nr 1098/68 [19] (viimati muudetud määrusega (EMÜ) nr 37/75 [20]) lisas;
käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Seda, et toetust või eritoetust ei ole määratud, ei võeta toetuse alammäära määramisel määruse (EMÜ) nr 192/75 artikli 11 tähenduses arvesse, kui:
- kõnealune toetus käsitleb I lisas loetletud toodete eksportimist ühte nimetatud lisas loetletud sihtkohta,
- kõnealuse toetuse määr on madalam kui muude sihtkohtade jaoks kinnitatud alammäär.
Artikkel 2
Seda, et toetust ei ole määratud II lisas loetletud ja piirkonda E eksporditavatele toodetele, ei võeta arvesse:
- toetuse alammäära määramisel määruse (EMÜ) nr 192/75 artikli 11 lõike 2 tähenduses,
- määruse (EMÜ) nr 441/69 artikli 2 lõike 4 viimase lõigu ja artikli 3 lõike 1 viimase lõigu kohaldamisel.
Artikkel 3
Määruse (EMÜ) nr 1324/68 I lisas:
a) jäetakse välja alamrubriik 04.04 E I b 2;
b) muudetakse alamrubriiki 04.04 E I b 5 järgmiselt:
- mõiste "Butterkäse" lisatakse enne mõistet "Danbo",
- mõiste "Tilsit" lisatakse pärast mõistet "Saint-Paulin".
Artikkel 4
Käesolevaga tunnistatakse määrused (EMÜ) nr 1611/68, (EMÜ) nr 1578/70 ja (EMÜ) nr 518/76 kehtetuks.
Artikkel 5
Käesolev määrus jõustub kolmandal päeval pärast selle avaldamist Euroopa Ühenduste Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 18. aprill 1978

Labels: 3
17